मुंबई : नैशनल कंपनी लॉ ट्राइब्यूनल ने टाटा संस के खिलाफ साइरस मिस्त्री परिवार की दो कंपनियों की ओर से दाखिल मुकदमा खारिज कर दिया है। एनसीएलटी ने कहा कि 100 अरब डॉलर के इस ग्रुप में मिसमैनेजमेंट के आरोपों में कोई दम नहीं है। इस फैसले से टाटा संस के चेयरमैन पद से हटाए गए मिस्त्री को बड़ा झटका लगा है। मिस्त्री खेमे के अगले कदम की जानकारी रखने वाले एक व्यक्ति ने बताया कि 18 महीनों से ज्यादा समय से चल रहे इस मामले में अपील की जाएगी।